Заповед за организация на движението, във връзка с отбелязване на храмовия празник на Троянския манастир и провеждането на Традиционен панаир на занаятите – с. Орешак 2024

Сряда, 7 Август 2024



# З А П О В Е Д

**№1256/06.08.2024 г.**

На основание чл.44, ал.2 от ЗМСМА, с цел опазване живота и здравето на гражданите, частната и публична собственост, недопускане настъпването на ПТП, спазване разпоредбите на Наредба №1 на Община Троян и ЗДвП, с оглед осигуряване охраната на обществения ред и постигане оптимална организация на движението, във връзка с честването на предстоящия храмов празник на Троянския манастир „Успение Богородично” и провеждането на Традиционния панаир на занаятите – с. Орешак 2024

# Н А Р Е Ж Д А М

1. **ЗАБРАНЯВАМ**движението на ППС по ул. „Стара Планина“ в с. Орешак, в участъка от „Старият съвет“ до „Троянски манастир“, за времето от **10.00**часа на **14.08.2024 г.**до **21.00** часа на **18.08.2024 г**. В зоната на забранения участък да се допускат само лица притежаващи пропуск.
2. Движението на ППС за с. Черни Осъм и вилна зона с. Орешак да се осъществява по ул. „Иван Лалев“ и обходен маршрут обозначен с указателни табели.

Разрешавам превозните средства придвижващи се от или за вилната зона да преминават-пресичат ул.

„Стара Планина“.

1. Посетителите на „Троянския манастир“, придвижващи се с ППС да бъдат насочвани към обособените паркинги. Да не се допуска паркирането на превозни средства по тротоари, банкети и свободни площи около „Троянския манастир“ и по обходния маршрут за движение.
2. ОПРЕДЕЛЯМ работно време на търговските обекти, заведенията за хранене и развлечения, обособени по повод провеждането на „Традиционен панаир на занаятите – Орешак 2024“ да е до **24.00** часа, **при спазване разпоредбите на чл. 16а, ал. 2 от Закона за защита от шума в околната среда.** Зареждането на същите да се осъществя до **09.00** часа.

Контрол по изпълнението на заповедта възлагам на Началника на РУ – Троян.

Настоящата заповед да се публикува на интернет страницата на Община - Троян и на интернет страницата на вестник излизащ на територията на общината.

Заповедта да се доведе до знанието на заинтересованите лица, чрез Дирекция „Общинска собственост и икономика“ при Община Троян, Кмета на с. Орешак и Управителя на НИХЗИ - Орешак.

Съгласувал: ***/П/***

# Гл.инспектор И.СЛАВКОВ

*Началник РУ – Троян*

*/****П****/*

# Донка Михайлова

*Кмет на Община Троян*